dh-unibe/image-text_koenigsfelden-charters-post-1500 huggingface dataset:
Wir, Leupolt, von gots gnaden ✳ hertzog ze Oͤsterˀ, ✳ ze Steyr, ✳ ze Keͣrnden ✳ und ze Krain, ✳ graf ze Tyrol ꝫcꝭ, ✳ tuͦn kunt, ✳ daz wir den
erbˀn ✳ und geistlichen, ✳ ✳ der eͣbtessinn ✳ und den klosterfrown ze Kunigsveld, ✳ unsrˀ vordˀn stift, ✳ die gnad getan haben ✳
und tuͦn ouch, ✳ was seͣtze si ✳ uf dem hof ze Rein ✳ an sich erledigent ✳ und erlosent ✳ umb das gelt, ✳ darumb si steent, ✳ daz si
das ✳ mit unsˀm guͦten willen ✳ und gunst tuͦn mùgent, ✳ und sullent ouch die ✳ von unsˀm lieben bruͦder ✳ hertzog Albrecht₎,
von uns ✳ und unsˀn erben ✳ in phandes wise ✳ innhaben ✳ und niezzen an abslag der nùtz ✳ als lang, ✳ untz daz der selb
unser bruͦder, wir und unser erben ✳ die von in ✳ umb das genan̄ gelt, ✳ darumb es in vˀsatzt wirdt, ✳ erledigen ✳ und
erlosen ✳ und in aller wise, ✳ als si ander seͣtz ✳ von unsˀn vordˀn ✳ und von uns ✳ uf demselben hof ✳ habent, ✳ und was si
also seͣtz ✳ von uns habent ✳ oder noch fùrbazzer gewinnēt, daz si die alle ✳ mit unsˀm guͦten willen ✳ und gunst ✳ und
an suͤnde ✳ innhaben und niezzen sullen, ✳ untz daz wir die ✳ von in erledigen ✳ und erlosen, ✳ als vorgeschriben stat.
mit urkùnd ditz briefs, ✳ geben ze Baden in Eͣrgow, ✳ an mitichen nach dem heiligen uffartag, ✳ nach Krists
geburd drutzehen hundˀt jar ✳ und darnach in dem vier ✳ und sibentzigisten jare. ✳
Konigsf. 369
das wir pfant haben un̄ loͤsen
mugent mit gelte
der ✳ ij ✳ b ✳
374
Staatsarchiv
AARGAU
fryheit von hertzog Lùpolt
das wir pfand so uff dem
hoff ze Rein stand ze ùnsnˀ
handen loͤsen moͤgend ꝫcꝭ
stàtt recht ✳
K
Q ✳ 25 ✳
in Elfingˀ lad₎
iij
Kgsf. 369